תנועת העבודה | ידעיה עודד
ידעיה עודד (צילום)
צלם ואמן וידיאו. היה חבר קיבוץ חניתה.
מקום לידה: קיבוץ חניתה
http://www.haaretz.co.il/hasite/pages/ShArtPE.jhtml?itemNo=608206&contrassID=2⊂ContrassID=13&sbSubContrassID=10
http://e.walla.co.il/?w=/233/1091158
http://www.mouse.co.il/CM.art_item,418,208,6636,.aspx
http://www.art-text.com/news-607.htm
http://www.mouse.co.il/CM.articles_item,1087,209,19425,.aspx
http://www.imj.org.il/exhibitions/2007/engagemen/oded_Yedaya.htm
http://www.herzliyamuseum.co.il/hebrew/november2003/nov03/oded-yedaya
http://www.keter-books.co.il/%D7%99%D7%95%D7%9E%D7%A8%D7%95%D7%AA+%D7%90%D7%A4%D7%95%D7%A8%D7%95%D7%AA/
http://www.ynet.co.il/Ext/Comp/ArticleLayout/CdaArticlePrintPreview/1,2506,L-3093591,00.html
http://www.artispo.com/ExhibitionDetails.aspx?ExhibitionCode=3065
http://www.ynet.co.il/Ext/Comp/ArticleLayout/CdaArticlePrintPreview/1,2506,L-3395125,00.html
נולד בשנת 1949 בקיבוץ חניתה. שירת כקצין בסיירת מטכ"ל. למד צילום בבית הספר לאמנות חזותית בניו-יורק. בשנת 1976 חזר לארץ, התגורר ברמת-גן, עבד תקופה קצרה בצילום פרסומות ואחרי כן ביהלומנות. בשנת 1981 החל ללמד צילום בבית הספר לצילום 'קמרה אובסקורה' ובהמשך היה לרכז המערך האקדמי של בית הספר. בשנים 1994-1988 חזר עם משפחתו לקיבוץ חניתה, שם עבד שלושה ימים בשבוע במטעי הבננות ושלושה ימים ביצירה אמנותית. בשנת 1994 עזב את הקיבוץ ושב לעבוד בבורסת היהלומים.
במשך שנים רבות עסק בעיקר בצילום משפחתי. תמונות מסוג זה הוצגו כחלק מהתערוכה הקבוצתית 'כאן ועכשיו' במוזיאון ישראל (1982) ובתערוכה 'מסמך אישי' ב'קמרה אובסקורה' (1986). בעקבות חזרת משפחתו לחניתה נוצרה התערוכה 'ענף של גיבורים', על גבורה וגבריות, שהוצגה בגלריה בוגרשוב בתל-אביב ובמוזיאון ישראל בירושלים (1994). בשנת 2003 הציג במוזיאון הרצליה את התערוכה 'יומרות אפורות', במסגרתה הקרין על שמונה מסכים הקרין סרטים שעסקו ביהלומן המחפש איש מכירות. אחרי תערוכה זאת, אותה תיאר כ'פואמה של חיפוש עצמי של בן אדם בן 50 שלא יודע מה לעשות עם עצמו', החליט לעבור למעורבות פוליטית אישית ממשית. כיום עוסק בעבודותיו בשאלת תפקידו הפוליטי של הצילום. בתערוכתו האחרונה 'אפשר ופשוט: צילום קורא' שהוצגה בגלריית מנשר, הציג צילומים מהפגנות נגד גדר ההפרדה ועליהם טקסטים פרי עטו.
1979 - גלריה דוגית, תל-אביב.
1986 - 'מסמך אישי', גלריית קמרה אובסקורה, תל-אביב.
1990 - 'סימנים מוסכמים', מוזיאון ישראל, ירושלים.
1994 - 'ענף של גיבורים', גלריה בוגרשוב, תל-אביב.
1999 - 'עבודות הכנה', גלריה לימבוס, תל-אביב.
2003 - 'יומרות אפורות' - מוזיאון הרצליה לאמנות.
2007 - 'אפשר ופשוט - צילום קורא', גלרית בית הספר מנשר, תל-אביב.
1982 - 'כאן ועכשיו', מוזיאון ישראל, ירושלים.
1982 - גלריה ברטה אורדנג, ניו יורק.
1986 - הביינאלה הראשונה לצילום, משכן לאמנות, עין חרוד.
1989 - '10 שנים לקמרה', גלריה קמרה אובסקורה, תל-אביב.
2000 - 'מראה מקום', מוזיאון מאנה כץ, חיפה.
פרסם שלושה ספרי צילום: 'מסמך אישי', 'סימנים מוסכמים' ו'יומרות אפורות', בהם צילומים מתערוכות שהוצגו במוזיאון ישראל, במוזיאון הרצליה ובגלריות שונות בישראל ובעולם. עבודותיו נמצאות באוספים פרטיים וציבוריים בארץ ובעולם.
בנוסף להוראה בבית הספר 'קמרה אובסקורה' לימד צילום באוניברסיטת חיפה, במכללת ויצו בחיפה, באוניברסיטת חיפה, במדרשה לאמנות שבבית ברל ועוד. היה מבקר הצילום של המקומון 'העיר' וכתב מאמרים לכתבי עת כגון 'קו' ו'סטודיו'.
בשנת 2005 הקים את בית הספר מנשר לאמנות, ומאז משמש כמנהלו.
- יומרות אפורות / כתיבה וצילום: עודד ידעיה.‫ [ירושלים] : כתר, 2003 ‬
- מסמך אישי : צילומים.‫ תל-אביב : קמרה אובסקורה, 1986 ‬
- סימנים מוסכמים.‫ [תל-אביב] : ביתן, 1990